pythainlp/thai-wiki-dataset-v3 huggingface dataset:
แทรป (ธรณีวิทยา)

แทรป (Trap) คือโครงสร้างทางธรณีวิทยา (structural geology) หรือลักษณะทางการลำดับชั้นหิน (stratigraphy) ที่สามารถกักหรือกั้นไฮโดรคาบอนไว้ได้ ไม่ให้เคลื่อนไหวต่อไปอีก ช่วยให้สามารถกักเก็บไว้ได้ในปริมาณมากทำให้มีค่าทางเศรษฐกิจมากขึ้น  โดยปกติพบว่าแทรปจะอยู่ในตำแหน่งโครงสร้างที่สูงกว่าบริเวณโดยรอบและ trap สามารถดำรงอยู่ได้ในกรณีที่มีหินกักเก็บ (reservoir) ทำหน้าที่บรรจุเอาไฮโดรคาร์บอนไว้  และมีชั้นหินที่ทำหน้าที่กั้นไม่ให้ปิโตรเลียมเคลื่อนที่ผ่านไปหรือออกไปจากชั้นหินกักเก็บ
== ประเภท ==
การแบ่งประเภทของ trap นั้นสามารถแบ่งออกเป็น 2 ลักษณะ ดังนี้
Structural trap คือแทรปที่เกิดจากการเคลื่อนที่ของหินหลังจากที่มีการตกสะสมตัวและกลายเป็นหินแล้ว (post-depositional movement) เกิดเป็นโครงสร้างทางธรณีวิทยาขึ้นมา เช่น folding (anticline trap), faulting และ piercing (salt dome) เป็นต้น
Stratigraphic trap คือแทรปที่เกิดจากการเปลี่ยนแปลงหรือความแตกต่างในการลำดับชั้นหิน  ซึ่งไม่เกี่ยวข้องกับการเคลื่อนที่ของหินอาจเกิดจากการเปลี่ยนแปลงของชนิดหิน, การเปลี่ยนแปลงของค่าสัมประสิทธิ์ความซึมได้ในชั้นหิน, การเปลี่ยนรูปลักษณ์ตะกอน (facies change) และการเกิดรอยชั้นไม่ต่อเนื่อง เป็นต้นทั้งนี้มีแหล่งน้ำมันและแก๊สธรรมชาติจำนวนมากที่พบทั้ง structural trap และ stratigraphic trap เกิดร่วมกัน เรียกว่า combination trap
== อ้างอิง ==
อ.ดร.เครือวัลย์ จันทร์แก้ว Trap ภาควิชาธรณีวิทยา คณะวิทยาศาสตร์จุฬาลงกรณ์มหาวิทยาลัย.
ธรณีวิทยา
สปันบอนด์

สปันบอนด์ (Spun-bonded) เป็นผ้าที่เตรียมโดยตรงจากเส้นใยที่ถูกฉีดออกมาจากหัวฉีดเส้นใย (spinnerets) เส้นใยต่อเนื่อง (continuous filament) ที่กำลังร้อนก็จะถูกฉีดสานไปมาบนสายพานที่กำลังหมุนอยู่ เส้นใย ที่เย็นตัวลงจะมีการเชื่อมติดตรงจุดที่มีการพาดผ่านระหว่างเส้นใยด้วยกัน การเชื่อมติดอาจทำเพิ่มเติม โดยการใช้ความร้อนและแรงกด นอนวูฟเวนที่ได้จากการผลิตโดยวิธีนี้จะมีค่าการทนต่อแรงดึงและแรงฉีก และบาง (low bulk) ตัวอย่างการใช้งานได้แก่ พื้นพรม (carpet backing) ผ้าที่ใช้ในงานธรณี (geotextiles) เสื้อผ้าป้องกัน (protective apparel) ไส้กรอง เป็นต้น
ผ้า
Nonwoven fabric
สาธารณรัฐแองโกลาในโอลิมปิกฤดูร้อน 1988

สาธารณรัฐประชาชนแองโกลา เข้าร่วมแข่งขันในโอลิมปิกฤดูร้อน 1988 ที่โซล ประเทศเกาหลีใต้ มีผู้เข้าแข่งขัน 24 คน เป็นชาย 19 คน และหญิง 5 คน เข้าร่วมการแข่งขัน 27 รายการในกีฬา 4 ประเภท  แองโกลากลับเข้าร่วมแข่งขันในกีฬาโอลิมปิกครั้งนี้หลังจากคว่ำบาตรโอลิมปิกฤดูร้อน 1984
== ผู้เข้าร่วมแข่งขัน ==
ต่อไปนี้เป็นจำนวนผู้เข้าแข่งขันในครั้งนี้
== มวยสากล ==
ชาย
== อ้างอิง ==
== แหล่งข้อมูลอื่น ==
1988
อันเดอร์เพรสเชอร์ (ไอซ์ไอซ์เบบี้)

"อันเดอร์เพรสเชอร์ (ไอซ์ไอซ์เบบี้)" (Under Pressure (Ice Ice Baby)) เป็นซิงเกิลดูเอ็ต ซิงเกิลเปิดตัวของคู่ดูโอป็อปไอร์แลนด์ เจดเวิร์ด (หรือมีอีกชื่อว่า จอห์นและเอ็ดเวิร์ด) เป็นเพลงที่นำ 2 เพลงมาปะทะกันคือเพลง  "Under Pressure" ต้นฉบับในปี ค.ศ. 1981 ของควีนและเดวิด โบวี และเพลง "Ice Ice Baby" ของวานิลลา ไอซ์ในปี ค.ศ. 1989
"อันเดอร์เพรสเชอร์ (ไอซ์ไอซ์เบบี้)" ออกจำหน่ายในสหราชอาณาจักรเมื่อวันที่ 31 มกราคม ค.ศ. 2010 ทางการดาวน์โหลด และรูปแบบซิงเกิลแผ่นเมื่อวันที่ 15 กุมภาพันธ์ ค.ศ. 2010 ออกจำหน่ายโดยโซนีมิวสิก โดยแผ่นที่ออกมีลักษณะบรรจุภัณฑ์ดูเป็นแบบอัลบั้มมากกว่าซิงเกิล ยังมีโปสเตอร์ 2 ด้านและเนื้อเพลง
เมื่อวันที่ 5 กุมภาพันธ์ ค.ศ. 2010 จากยอดดาวน์โลหที่มากมาย ทำให้ "อันเดอร์เพรสเชอร์ (ไอซ์ไอซ์เบบี้)" เข้าชาร์ตไอริชซิงเกิลส์ชาร์ตที่อันดับ 1 ถือเป็นอันดับ 1 ซิงเกิลแรกของเจดเวิร์ด
== รายชื่อเพลง ==
"Under Pressure (Ice Ice Baby)" - Radio Edit
"Under Pressure (Ice Ice Baby)" - Karaoke Version
"Under Pressure (Ice Ice Baby)" - Video Enhancement
== อ้างอิง ==
ซิงเกิลในปี พ.ศ. 2553
ซิงเกิลเปิดตัว
ปราสาทดีน็อง

ปราสาทดีน็อง (Château de Dinan) เป็นปราสาทที่ตั้งอยู่ที่เมืองดีน็องในจังหวัดโกต-ดาร์มอร์ในแคว้นเบรอตาญ ประเทศฝรั่งเศส
หอและประตูของปราสาทเป็นส่วนหนึ่งของกำแพงปราสาทที่ยาว 2,600 เมตรที่ยังคงล้อมรอบบริเวณเมืองเก่าอยู่ หอกลางที่เรียกกันว่า “Donjon de la duchesse Anne” (ที่คุมขังดัชเชสแอนน์) เพราะเคยใช้เป็นที่กักตัวดัชเชสแอนน์แห่งบริตทานี สูง 34 เมตรในจุดที่ติดกับประตูเซนต์หลุยส์ จอห์นที่ 5 ดยุคแห่งบริตทานี เป็นผู้สร้างหอกลางระหว่างปี ค.ศ. 1382 ถึงปี ค.ศ. 1383 ที่เป็นส่วนที่เชื่อมระหว่างหอกลมสองหอ ตัวปราสาทล้อมรอบด้วยคูปราสาท ตัวปราสาทเชื่อมกับภายนอกด้วยสะพานชัก รอบกำแพงมีช่องซัดอาวุธที่ยื่นออกมาจากตัวกำแพงล้อมรอบ เพื่อใช้ในการต่อสู้กับข้าศึกที่อาจจะล้อมปราสาทหรือพยายามเข้าโจมตีปราสาท
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1886 ในปัจจุบันปราสาทเป็นของเมืองและเป็นที่ตั้งของพิพิธภัณฑ์ท้องถิ่น
== อ้างอิง ==
== ดูเพิ่ม ==
ปราสาท
== แหล่งข้อมูลอื่น ==
Le château de Dinan (in French)
Dinan castle listing on Ministry of Culture website
Ministry of Culture photos
ดีน็อง
สิ่งก่อสร้างในจังหวัดโกต-ดาร์มอร์
สถาปัตยกรรมสมัยกลาง
สิ่งก่อสร้างในคริสต์ศตวรรษที่ 14
สิ่งก่อสร้างในคริสต์ทศวรรษ 1380
อนุสรณ์สถานทางประวัติศาสตร์แห่งฝรั่งเศส
ปราสาทมงเบริง

ปราสาทมงเบริง (Château de Montbrun) เป็นปราสาทที่ตั้งอยู่ที่เมืองดูร์นาซักในจังหวัดโอต-เวียนในแคว้นลีมูแซ็งในประเทศฝรั่งเศส ปราสาทมงเบริงเริ่มก่อสร้างขึ้นในคริสต์ศตวรรษที่ 12 ในปี ค.ศ. 1438 ปราสาทก็ได้รับการต่อเติมโดยปิแยร์แห่งมงเบริง และมาทำการบูรณปฏิสังขรณ์กันอีกครั้งในกลางคริสต์ศตวรรษที่ 20
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์
== อ้างอิง ==
== ดูเพิ่ม ==
ปราสาท
== แหล่งข้อมูลอื่น ==
richesheures.net: Château de Montbrun
มงเบริง
สิ่งก่อสร้างในจังหวัดโอต-เวียน
สิ่งก่อสร้างแบบโรมาเนสก์
สิ่งก่อสร้างในคริสต์ศตวรรษที่ 12
สิ่งก่อสร้างในคริสต์ศตวรรษที่ 15
อนุสรณ์สถานทางประวัติศาสตร์แห่งฝรั่งเศส
สาธารณรัฐมัลดีฟส์ในโอลิมปิกฤดูร้อน 1988

สาธารณรัฐมัลดีฟส์ เข้าร่วมแข่งขันกีฬาโอลิมปิกฤดูร้อนครั้งที่ 24 ค.ศ. 1988 (พ.ศ. 2531) ณ กรุงโซลโซล ประเทศเกาหลีใต้ ระหว่างวันที่ 17 กันยายน – 2 ตุลาคม พ.ศ. 2531 คณะกรรมการโอลิมปิกแห่งชาติมัลดีฟส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 1 ชนิดกีฬา ผลการแข่งขันครั้งนี้ประเทศมัลดีฟส์ไม่ได้รับเหรียญรางวัล
== นักกีฬาที่เข้าร่วม ==
== กรีฑา ==
=== ชาย ===
==== ประเภทลู่ ====
ผลการแข่งขันดังนี้ :
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!colspan=2|ฮีท
!colspan=2|รอบรองฯ
!colspan=2|ชิงชนะเลิศ
|-
!เวลา
!อันดับ
!เวลา
!อันดับ
!เวลา
!อันดับ
|-
|rowspan=2|Ibrahim Shareef
|100 m
|align=center|11.49
|align=center|95
|align=center colspan="4" |Did not advance
|-
|200 m
|align=center|23.17
|align=center|71
|align=center colspan="4" |Did not advance
|-
|Ahmed Shageef
|400 m
|align=center|50.61
|align=center|67
|align=center colspan="4" |Did not advance
|-
|Abdul Haji Abdul Latheef
|rowspan=2|Marathon
|align=center colspan="4" |n/a
|align=center colspan=2|DNF
|-
|Hussein Haleem
|align=center colspan="4" |n/a
|align=center colspan=2|DNF
|-
|Ismail AsifIbrahim ManikAbdul Razzak AboobakurMohamed Hanim
|4 × 100 m Relay
|align=center|44.31
|align=center|26
|align=center colspan="4" |Did not advance
|}
== ดูเพิ่ม ==
ประเทศมัลดีฟส์ในโอลิมปิก
รายชื่อผู้เชิญธงชาติมัลดีฟส์ในโอลิมปิก
รายชื่อนักกีฬามัลดีฟส์ที่ได้รับเหรียญรางวัลโอลิมปิก
== อ้างอิง ==
Official Olympic Reports
== แหล่งข้อมูลอื่น ==
เว็บไซต์ทางการ
 
มัลดีฟส์
นักกีฬาโอลิมปิกทีมชาติมัลดีฟส์
อาสนวิหารแวร์เดิง

อาสนวิหารแวร์เดิง (Cathédrale de Verdun) หรือชื่อเต็มว่า อาสนวิหารแม่พระแห่งแวร์เดิง (Cathédrale Notre-Dame de Verdun) เป็นอาสนวิหารในคริสตจักรโรมันคาทอลิก ตั้งอยู่ที่เมืองแวร์เดิง แคว้นกร็องแต็สต์ ประเทศฝรั่งเศส และเป็นที่ตั้งคาเทดราของมุขมณฑลแห่งแวร์เดิง
อาสนวิหารแวร์เดิงเป็นอาสนวิหารที่เก่าแก่ที่สุดในภูมิภาคลอแรน ได้เฉลิมฉลองครบรอบหนึ่งพันปีเมื่อปี ค.ศ. 1990
== อ้างอิง ==
Catholic Hierarchy: Diocese of Verdun
Cathoic Encyclopedia:  Verdun
Verdun Cathedral official website 
== แหล่งข้อมูลอื่น  ==
พจนานุกรมศัพท์สถาปัตยกรรมคริสต์ศาสนา
Quelques vues des orgues de tribune et de choeur 
Fiche sur le site Structurae.de
สิ่งก่อสร้างในจังหวัดเมิซ
แวร์เดิง
อนุสรณ์สถานทางประวัติศาสตร์แห่งฝรั่งเศส
ลัทธินิยมสถาบันพระมหากษัตริย์

ลัทธินิยมสถาบันพระมหากษัตริย์ (Royalism) เป็นลัทธิที่สนับสนุนราชอาณาจักร พระมหากษัตริย์ หรือราชวงศ์ใดโดยเฉพาะ เพื่อเป็นประมุขแห่งรัฐ  แนวคิดดังกล่าวมีความแตกต่างจาก ราชาธิปไตยนิยม (Monarchism) ที่สนับสนุนการปกครองแบบราชาธิปไตย แต่ต่างกันที่ไม่ได้เจาะจงพระมหากษัตริย์หรือราชวงศ์ใดโดยเฉพาะ
ในภาษาไทย บางทีเรียกลัทธินิยมสถาบันพระมหากษัตริย์ว่า กษัตริยนิยม กษัตริย์นิยม ลัทธินิยมเจ้า นิยมเจ้า ลัทธิเจ้านิยม เจ้านิยม กระแสนิยมเจ้า หรือ ราชวงศนิยม
== ประเทศไทย ==
ในประเทศไทย ลัทธินี้ปรากฏในรัฐธรรมนูญแห่งราชอาณาจักรไทยแทบทุกฉบับที่มีมา เช่น ฉบับ พ.ศ. 2560 มาตรา 6 ว่า 
== อ้างอิง ==
ธงชัย วินิจจะกูล. (2548). วาทกรรมพระราชอำนาจหรือประชาธิปไตยแบบคิดสั้น. [ออนไลน์]. เข้าถึงได้จาก: . (เข้าถึงเมื่อ: 14 กุมภาพันธ์ 2553).
Political Prisoners in Thailand. (2549, 13 สิงหาคม). ปกป้องและโฆษณา ลัทธิกษัตริย์นิยม. [ออนไลน์]. เข้าถึงได้จาก: . (เข้าถึงเมื่อ: 14 กุมภาพันธ์ 2553).
ราชาธิปไตย
ลัทธิ
โรงพยาบาลลำพูน

โรงพยาบาลลำพูน เป็นโรงพยาบาลทั่วไปประจำจังหวัดลำพูน ขนาด 411 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่ตำบลต้นธง อำเภอเมืองลำพูน จังหวัดลำพูน และตั้งแต่ปีการศึกษา 2567 เป็นต้นไปจะทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง
==  ประวัติ ==
โรงพยาบาลลำพูน เริ่มมีแนวความคิดในการก่อตั้งเมื่อปี พ.ศ. 2495 ตามนโยบายของรัฐบาลให้มีการสร้างโรงพยาบาลเพื่อให้บริการแก่ประชาชนทุกจังหวัด ต่อมาในปี พ.ศ. 2496 จึงได้มีการก่อสร้างอาคารหลังแรกของโรงพยาบาล ประกอบด้วย ห้องตรวจโรค ห้องผ่าตัด และห้องพักผู้ป่วยขนาด 10 เตียง มีแพทย์ประจำ 2 คน บนเนื้อที่ 35-2-72 ไร่ เปิดดำเนินการตั้งแต่วันที่ 24 มิถุนายน พ.ศ. 2497
ต่อมาในปี พ.ศ. 2522 ได้รับงบประมาณสนับสนุนให้ก่อสร้างอาคารผู้ป่วย ขนาด 60 เตียง และในปี พ.ศ. 2536 ได้ก่อสร้างอาคาร 40 ปี รองรับผู้ป่วยจำนวน 120 เตียง
ปัจจุบันโรงพยาบาลลำพูน มีจำนวนเตียง 433 เตียง  แพทย์ 82 คน ทันตแพทย์ 17 คน เภสัชกร 31 คน พยาบาลวิชาชีพ 434 คน และบุคลากรอื่นๆกว่า 1,300 คน
== ศูนย์แพทยศาสตรศึกษาชั้นคลินิก ==
ศูนย์แพทยศาสตรศึกษาชั้นคลินิก โรงพยาบาลลำพูน จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง
== หลักสูตรการศึกษา ==
ปัจจุบัน ศูนย์แพทยศาสตรศึกษาชั้นคลินิก โรงพยาบาลลำพูน จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง ใน 1 หลักสูตร คือ
== ระยะเวลาในการศึกษา ==
ใช้ระยะเวลาในการศึกษาตลอดหลักสูตรรวม 6 ปี ดังนี้
== อ้างอิง ==
== ดูเพิ่ม ==
สำนักวิชาแพทยศาสตร์ มหาวิทยาลัยแม่ฟ้าหลวง
ศูนย์แพทยศาสตรศึกษาชั้นคลินิก
ศูนย์แพทยศาสตรศึกษาชั้นคลินิก โรงพยาบาลลำพูน
ลำพูน
ลำพูน
ลำพูน
นะฉิ่นเหน่าง์

นะฉิ่นเหน่าง์ (နတ်သျှင်နောင်, ; ค.ศ. 1579–1613) หรือ นักสาง นักส้าง ตามพงศาวดารไทย ทรงเป็นพระราชโอรสของพระเจ้าตองอู (สีหตู) อันเป็นพระอนุชาของพระเจ้าหงสาวดีบุเรงนอง นะฉิ่นเหน่าง์นั้นเป็นที่เลื่องลือในพม่าว่าเป็นมีความสามารถด้านการกวีสูงอย่างยิ่งและมีความรอบรู้ในพระไตรปิฎกเป็นอย่างมาก ต่อมานะฉิ่นเหน่าง์ได้ปกครองเมืองตองอูต่อจากพระราชบิดา ต่อมาได้เป็นผู้วางยาพิษปลงพระชนม์พระเจ้าหงสาวดีนันทบุเรง
ในช่วงนั้นเครือข่ายอำนาจของพม่าแตกออกเป็นสามขั้วคือ อังวะ แปร และตองอู พระเจ้าอังวะคือ พระเจ้าอะเนาะเพะลูน ได้ยึดเมืองแปรได้  นะฉิ่นเหน่าง์เห็นว่าเมืองตองอูคงไม่อาจสามารถต่อสู้กับอังวะได้จึงสวามิภักดิ์ต่อกรุงศรีอยุธยาซึ่งในสมัยนั้นมี สมเด็จพระเอกาทศรถปกครองอยู่ ต่อมาพระเจ้าอังวะได้บุกเมืองตองอู นะฉิ่นเหน่าง์ได้ขอความช่วยเหลือต่อกรุงศรีอยุธยา สมเด็จพระเอกาทศรถทรงให้นายพลฟีลีปึ ดึ บรีตู ทหารรับจ้างชาวโปรตุเกสยกทัพไปช่วย แต่ไปไม่ทันเมืองตองอูก็แตกซะก่อน นะฉิ่นเหน่าง์จึงหนีไปที่เมืองสิเรียมกับนายพลฟีลีปึ ดึ บรีตูและเปลี่ยนมานับถือศาสนาคริสต์ พระเจ้าอังวะสั่งให้ฟีลีปึ ดึ บรีตูส่งตัวนะฉิ่นเหน่าง์มาให้ตน แต่นายพลฟีลีปึไม่ยอม พระเจ้าอังวะจึงเข้าโจมตีเมืองสิเรียมในปี พ.ศ. 2156 แล้วจับนายพลฟีลีปึ ดึ บรีตูไปตรึงกางเขนและบังคับให้นะฉิ่นเหน่าง์มานับถือพุทธแต่ไม่ยอมจึงถูกประหารชีวิต
==เรื่องพระสังขทัต==
ในพงศาวดารไทยในตอนศึกเมืองรุมเมืองคัง ได้กล่าวถึงกองทัพของพระสังขทัตที่ยกมาตีเมืองรุมเมืองคัง ซึ่งไม่ได้กล่าวถึงว่าเป็นใครมาจากไหน สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่าคือโอรสพระเจ้านันทบุเรงที่ได้เป็นพระเจ้าแปร ต่อมาทรงเปลี่ยนสันนิษฐานเป็นนะฉิ่นเหน่าง์ในพระนิพนธ์หนังสือไทยรบพม่า และในหนังสือพระราชประวัติสมเด็จพระนเรศวรมหาราช ทำให้เชื่อกันว่าพระสังขทัตคือนะฉิ่นเหน่าง์ แต่พงศาวดารเกตุมดีตองอูระบุว่านะฉิ่นเหน่าง์มีอายุได้ 13 ปี ในสงครามยุทธหัตถี เมื่อเทียบกับช่วงเวลาในศึกเมืองรุมเมืองคัง นะฉิ่นเหน่าง์จะมีอายุประมาณ 2-3 ปี ทำให้พระสังขทัตไม่น่าจะเป็นคนเดียวกันกับนะฉิ่นเหน่าง์
ปัจจุบันมีการสันนิษฐานว่าพระสังขทัตควรเป็นพระเจ้าเมาะตะมะสิริสุธรรมราชา พระราชโอรสของพระเจ้าบุเรงนองกับพระนางราชเทวี ซึ่งมีพระนามเดิมว่าสังฆทัตถ (သင်္ဃဒတ္ထ) หรือ สังฆาทัตถ (သင်္ဃာ ဒတ္ထ) อันมีความใกล้เคียงกับชื่อพระสังขทัตในพงศาวดารไทยมาก
== พงศาวลี ==
==หมายเหตุ==
==อ้างอิง==
==บรรณานุกรม==
ราชวงศ์ตองอู
บุคคลจากศาสนาพุทธที่เปลี่ยนไปนับถือศาสนาคริสต์
คริสต์ศาสนิกชนชาวพม่า
ไคริ

ไคริ (カイリ; Kairi) เป็นตัวละครลับจากเกม สตรีทไฟท์เตอร์ ภาค EX ที่เกิดจากการการร่วมมือของบริษัทแคปคอม และบริษัท อาริกะ โดยเป็นนักสู้ที่มีรอยแผลเป็นบริเวณดวงตาข้างซ้าย ผู้ใช้วิชาการต่อสู้แบบโบราณที่สืบทอดจากบรรพบุรุษ ซึ่งมีชื่อเรียกว่า โคบุจึตสึ โดยมีรูปแบบการโจมตีที่คล้ายกับริว, เคน และโกคิรวมกัน
== ประวัติตามท้องเรื่อง ==
ไคริ ถือกำเนิดในบ้านเสาหลักของตระกูลมิสุคามิ และได้รับการฝึกฝนศิลปะการต่อสู้โบราณแบบมือเปล่าจากตระกูลของตน อย่างไรก็ตามไคริได้สูญเสียความทรงจำเมื่อเขาได้ต่อสู้กับบิดาของเขากับการเอาชนะการเดิมพันความตาย เป็นเวลาหลายปีที่เขาได้พเนจรไปในโลกของการต่อสู้ที่ไม่มีความรู้สึกและเหตุผล มีเพียงคำพูดเพียงคำเดียวคือ "เธอจะต้องเอาชนะขีดจำกัดของตน" ที่ยังคงดังก้องอยู่ในความทรงจำของเขา การถูกชักนำโดยคำกล่าวนี้ ไคริจึงคิดว่าคงเป็นเพียงวิธีเดียวที่จะสามารถฟื้นความทรงจำของเขาขึ้นมาได้ ตามวิถีแห่งชูร่า (修羅) กับการต่อสู้ เข้ามาช่วยฟื้นความทรงจำที่สูญหายไปด้วยอำนาจของวิสัยแห่งปีศาจ เมื่อเขาได้เริ่มการต่อสู้อีกครั้ง ผมของไคริก็ได้แปรเปลี่ยนจากสีดำมาเป็นสีขาว และเริ่มมีรอยแผลเป็นปรากฏอยู่ทั่วกาย ในที่สุดไคริก็ได้ต่อสู้กับน้องสาวของตนที่มีชื่อว่าโฮคุโตะเพื่อเอาชนะการเดิมพันความตายอีกครั้ง แม้ว่าจะมีความพยายามของนานาเสะซึ่งเป็นน้องสาวคนสุดท้อง จะเข้ามาหยุดการกระทำของทั้งสอง แต่มันก็ถือเป็นชะตากรรมที่หลีกเลี่ยงไม่ได้สำหรับไคริกับโฮคุโตะ
== ข้อมูลจำเพาะ ==
ชื่อ : ไคริ (カイリ)
สัญชาติ : 
วันเดือนปีเกิด : ไม่ระบุแน่ชัด
ส่วนสูง : ไม่ระบุ
น้ำหนัก : ไม่ระบุ
กรุ๊ปเลือด : ไม่ระบุ
== ข้อมูลเพิ่มเติม ==
จากการที่ ไคริ มีรูปแบบการโจมตีขั้นพื้นฐานและท่าไม้ตายต่างๆใกล้เคียงกับ ริว, เคน และโกคิ รวมกัน ส่งผลให้ ไคริ เป็นหนึ่งในตัวละครที่มีผู้นิยมใช้เล่นในเกมต่อสู้อยู่บ่อยครั้ง ในสมัยที่ภาค EX กำลังปรากฏในช่วงแรก (เช่นเดียวกับอัลเลน สไนเดอร์)
== อ้างอิง ==
นิตยสารเกมแม็ค (สนพ.อนิเมทกรุ๊ป)
นิตยสารเมก้า (สนพ.วิบูลกิจ)
== แหล่งข้อมูลอื่น ==
ข้อมูลที่เกี่ยวข้องกับ "ไคริ" 
Official English Website
ตัวละครจากเกมสตรีทไฟท์เตอร์
List of Street Fighter characters#Kairi
Lista de personagens da série Street Fighter#Kairi
จังหวัดโอ-แร็ง

โอ-แร็ง (Haut-Rhin; อาลซัส: Owerelsàss, ‘s Iwerlànd) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อจังหวัดโอ-แร็งตั้งตามชื่อแม่น้ำไรน์ ตัวจังหวัดตั้งอยู่ทางตะวันออกของประเทศ โดยมีกอลมาร์เป็นเมืองหลัก จังหวัดนี้มีประชากร 767,086 คนใน ค.ศ. 2019
== ประชากร ==
พัฒนาการของจำนวนประชากรตั้งแต่ ค.ศ. 1801:
== ดูเพิ่ม ==
แคว้นกร็องแต็สต์
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
Collectivité européenne d'Alsace 
 
โอ-แร็ง
จังหวัดฌีรงด์

ฌีรงด์ (Gironde, ; Gironda, ) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดฌีรงด์ตั้งชื่อตามชะวากทะเลฌีรงด์ซึ่งแม่น้ำการอนและแม่น้ำดอร์ดอญมาบรรจบกัน ใน ค.ศ. 2019 จังหวัดนี้มีประชากร 1,623,749 คน
==ประวัติ==
ฌีรงด์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ
ระหว่างปี ค.ศ. 1793 ถึง ค.ศ. 1795 ชื่อจังหวัดเปลี่ยนเป็น "Bec-d'Ambès" เพื่อเลี่ยงความเกี่ยวข้องกับฝ่ายปฏิวัติฌีรงแด็ง
ในเดือนกรกฎาคม ค.ศ. 2022 จังหวัดฌีรงด์ได้รับผลกระทบจากไฟป่าขนาดใหญ่
==ประชากร==
== ดูเพิ่ม ==
แคว้นนูแวลากีแตน
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์สภาจังหวัด
เว็บไซต์จังหวัด
Tourism Office website
 
ฌีรงด์
จังหวัดล็องด์

ล็องด์ (Landes, ; label=กัสกอญและอุตซิตา|Lanas, ; Landak) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส ตัวจังหวัดตั้งอยู่ทางตอนใต้ของประเทศ โดยมีมง-เดอ-มาร์ซ็องเป็นเมืองหลัก ใน ค.ศ. 2019 จังหวัดนี้มีประชากร 413,690 คนใน ค.ศ. 2019
ล็องด์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ
==ประชากร==
พัฒนาการของจำนวนประชากรตั้งแต่ ค.ศ.  1801:
== ดูเพิ่ม ==
แคว้นนูแวลากีแตน
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
 
ล็องด์
จังหวัดลอเตการอน

ลอเตการอน (Lot-et-Garonne, ; Òlt e Garona) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดลอเตการอนตั้งชื่อตามชื่อแม่น้ำล็อตและแม่น้ำการอน ตัวจังหวัดตั้งอยู่ทางตะวันตกเฉียงใต้ของประเทศ โดยมีอาแฌ็งเป็นเมืองหลัก ใน ค.ศ. 2019 จังหวัดนี้มีประชากร 331,271 คน
ลอเตการอนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ บางส่วนทางตะวันออกเฉียงใต้แยกตัวในปี ค.ศ. 1808 ไปเป็นตาร์เนการอน
==ประชากร==
พัฒนาการของจำนวนประชากรตั้งแต่ ค.ศ. 1801:
== ดูเพิ่ม ==
แคว้นนูแวลากีแตน
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
เว้บไซต์สภาจังหวัด
Chamber of Commerce and Industry website
 
ลอเตการอน
จังหวัดฌูว์รา

ฌูว์รา (Jura) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส ตัวจังหวัดตั้งอยู่ทางตะวันออกของประเทศ โดยมีลง-เลอ-โซนีเยเป็นเมืองหลัก ใน ค.ศ. 2019 จังหวัดนี้มีประชากร 259,199 คน
ฌูว์ราเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดฟร็องช์-กงเต จังหวัดฌูว์รา, จังหวัดดู จังหวัดแตรีตัวร์เดอแบลฟอร์ และจังหวัดโอต-โซนรวมกันเป็นภูมิภาคฟร็องช์-กงเต
== ประชากร ==
พัฒนาการของจำนวนประชากรตั้งแต่ ค.ศ. 1801:
== ดูเพิ่ม ==
แคว้นบูร์กอญ-ฟร็องช์-กงเต
หน่วยการบริหารของประเทศฝรั่งเศส
== อ้างอิง ==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
Tourism website
Tourism Information
 
ฌูว์รา
จังหวัดแตรีตัวร์เดอแบลฟอร์

แตรีตัวร์เดอแบลฟอร์ (Territoire de Belfort, ) เป็นจังหวัดตั้งอยู่ในแคว้นบูร์กอญ-ฟร็องช์-กงเต ประเทศฝรั่งเศส ตัวจังหวัดตั้งอยู่ทางตะวันออกของฝรั่งเศสโดยมีแบลฟอร์เป็นเมืองหลัก จังหวัดนี้มีประชากร 141,318 คนใน ค.ศ. 2019
แตรีตัวร์เดอแบลฟอร์ก่อตั้งขึ้นใน ค.ศ. 1922 จากจังหวัดอาลซัสที่ตกมาเป็นของฝรั่งเศสระหว่างปี ค.ศ. 1871 ถึงปี ค.ศ. 1919 แตรีตัวร์เดอแบลฟอร์มิได้ถูกผนวกไปเป็นของเยอรมนีเพราะประชากรในบริเวณนี้พูดภาษาฝรั่งเศสซึ่งต่างกับประชากรในส่วนอื่น ๆ ของอาลซัส
== ดูเพิ่ม ==
แคว้นบูร์กอญ-ฟร็องช์-กงเต
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด 
เว็บไซต์ศูนย์ข้อมูลนักท่องเที่ยว
 
แตรีตัวร์เดอแบลฟอร์
จังหวัดเอซอน

เอซอน หรือ แอซอน (Essonne, ) เป็นจังหวัดที่ตั้งอยู่ในแคว้นอีล-เดอ-ฟร็องส์ในประเทศฝรั่งเศส จังหวัดเอซอนตั้งชื่อตามชื่อแม่น้ำเอซอน ตัวจังหวัดตั้งอยู่ทางตอนกลางค่อนไปทางเหนือของประเทศ โดยมีเอวรีเป็นเมืองหลัก
เอซอนก่อตั้งขึ้นเมื่อวันที่ 1 มกราคม ค.ศ. 1968 เมื่อแซเนอวซแบ่งออกเป็นจังหวัดย่อย ๆ
==ประชากร==
พัฒนาการของจำนวนประชากรตั้งแต่ ค.ศ. 1876:
== ดูเพิ่ม ==
แคว้นอีล-เดอ-ฟร็องส์
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
เอซอน
จังหวัดแซเนมาร์น

แซเนมาร์น (Seine-et-Marne, ) เป็นจังหวัดที่ตั้งอยู่ในแคว้นอีล-เดอ-ฟร็องส์ในประเทศฝรั่งเศส จังหวัดแซเนมาร์นตั้งชื่อตามชื่อแม่น้ำแซน ตัวจังหวัดตั้งอยู่ทางของประเทศ โดยมีเมอเลิงเป็นเมืองหลัก ใน ค.ศ. 2019 จังหวัดนี้มีประชากร 1,421,197 คน
==ประวัติ==
แซเนมาร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 เดิมเป็นส่วนหนึ่งของอดีตจังหวัดอีล-เดอ-ฟร็องส์
== ประชากร ==
== ดูเพิ่ม ==
แคว้นอีล-เดอ-ฟร็องส์
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
 
แซเนมาร์น
เทศบาลเมืองดอกคำใต้

เทศบาลเมืองดอกคำใต้ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอดอกคำใต้ จังหวัดพะเยา ได้รับยกฐานะมาจากเทศบาลตำบลดอกคำใต้ มีเขตรับผิดชอบ ได้แก่ ตำบลบุญเกิดทั้งตำบล บางส่วนของตำบลสว่างอารมณ์ บางส่วนของตำบลดอนศรีชุม และบางส่วนของตำบลดอกคำใต้
== ประวัติ ==
เทศบาลเมืองดอกคำใต้ ได้รับการจัดตั้งเป็น สุขาภิบาลดอกคำใต้ เมื่อปี พ.ศ. 2508 และเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม พ.ศ. 2542 และได้รับการฐานะเป็นเทศบาลเมืองดอกคำใต้ ตามประกาศกระทรวงมหาดไทย เมื่อวันที่ 16 พฤษภาคม พ.ศ. 2551
== อ้างอิง ==
ดอกคำใต้
ดอกคำใต้
อำเภอดอกคำใต้
เทศบาลเมืองแม่ฮ่องสอน

เทศบาลเมืองแม่ฮ่องสอน (ထဵတ်းသႃးၿၢၼ်းမိူင်းမႄႈႁွင်ႈသွၼ်) เป็นเทศบาลเมืองแห่งหนึ่ง ครอบคลุมตำบลจองคำ อำเภอเมืองแม่ฮ่องสอน จังหวัดแม่ฮ่องสอน เทศบาลเมืองแม่ฮ่องสอนเป็นที่ตั้งศาลากลางจังหวัด หน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดแม่ฮ่องสอน มีพื้นที่ 6 ตารางกิโลเมตร และมีประชากรในปี พ.ศ. 2560 จำนวน 6,968 คน
== ประวัติ ==
เทศบาลเมืองแม่ฮ่องสอนได้รับการยกฐานะจากตำบลจองคำ ตำบลม่วยต่อ เมื่อวันที่ 11 มีนาคม พ.ศ. 2479 โดยประกาศในราชกิจจานุเบกษา เมื่อวันที่ 14 มีนาคม พ.ศ. 2479 สมัยนายกรัฐมนตรีพระยาพหลพลพยุหเสนา มาตรา 3 ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดแม่ฮ่องสอน ตามเขตที่กำหนดไว้ในมาตรา 4 ขึ้นเป็นเมือง มีฐานะเป็นเทศบาลเมืองมีนามว่า "เทศบาลเมืองแม่ฮ่องสอน จังหวัดแม่ฮ่องสอน" เดิมมีพื้นที่ 1 ตารางกิโลเมตร และได้มีพระราชกฤษฎีกาเปลี่ยนแปลงเขตเทศบาลเมืองแม่ฮ่องสอน เมื่อวันที่ 19 ธันวาคม พ.ศ. 2513 ทำให้มีพื้นที่เพิ่มขึ้นเป็น 6 ตารางกิโลเมตร
== ภูมิศาสตร์ ==
=== ที่ตั้ง ===
เขตเทศบาลเมืองแม่ฮ่องสอนอยู่ใจกลางอำเภอเมืองแม่ฮ่องสอน โดยมีเขตองค์การบริหารส่วนตำบลปางหมูล้อมรอบเขตเทศบาล
=== ภูมิอากาศ ===
== ประชากรและเขตการปกครอง ==
จำนวนประชาชนในเขตเทศบาลเมืองแม่ฮ่องสอน ณ เดือนธันวาคม พ.ศ. 2560 มีจำนวน 6,968 คน แยกเป็นชาย 3,431 คน หญิง 3,537 คน ความหนาแน่นของประชากร 1,161.33 คนต่อตารางกิโลเมตร จำนวนบ้าน 4,503 หลังคาเรือน แบ่งออกเป็นชุมชน หรือที่เรียกว่า ป๊อก จำนวน 6 ชุมชน ได้แก่
ชุมชนป๊อกกลางเวียง
ชุมชนป๊อกกาดเก่า
ชุมชนป๊อกดอนเจดีย์
ชุมชนป๊อกตะวันออก
ชุมชนป๊อกปางล้อ
ชุมชนป๊อกหนองจองคำ
== โครงสร้างพื้นฐาน ==
=== การขนส่ง ===
ผู้คนในพื้นที่จะใช้จักรยานยนต์เป็นหลักรวมถึงการเดินเท้าและจักรยาน แต่สามารถเห็นรถยนต์ซึ่งเดินทางมาจากต่างจังหวัดหรือต่างอำเภอ ถนนสายสำคัญในเมืองมีจำนวน 18 สาย ซึ่งมีชื่อที่คล้องจองกัน ได้แก่
ถนนขุนลุมประพาส
ถนนสิงหนาทบำรุง
ถนนผดุงม่วยต่อ
ถนนปางล้อนิคม
ถนนอุดมชาวนิเทศ
ถนนนิเวศพิศาล
ถนนชำนาญสถิตย์
ถนนประดิษฐ์จองคำ
ถนนราชธรรมพิทักษ์
ถนนมรรคสันติ
ถนนศิริมงคล
ถนนประชาชนอุทิศ
ถนนพาณิชย์วัฒนา
ถนนประชาเสกสรร
ถนนสัมพันธ์เจริญเมือง
ถนนรุ่งเรืองการค้า
ถนนนาวาคชสาร
ถนนบริบาลเมืองสุข
=== การศึกษา ===
สถานศึกษาในเขตเทศบาลเมืองแม่ฮ่องสอน มีดังนี้
สังกัดเทศบาลเมืองแม่ฮ่องสอน
โรงเรียนเทศบาลเมืองแม่ฮ่องสอน
โรงเรียนเทศบาล 2 เฉลิมพระเกียรติ
โรงเรียนเทศบาลเมืองแม่ฮ่องสอน เทศบาล 3 แผนกประถมศึกษา
สังกัดสำนักงานการศึกษาขั้นพื้นฐาน
โรงเรียนอนุบาลแม่ฮ่องสอน
โรงเรียนองค์การบริหารส่วนจังหวัดบ้านจองคำ
โรงเรียนห้องสอนศึกษา
สำนักงานคณะกรรมการอาชีวศึกษา
วิทยาลัยการอาชีพนวมินทราชินีแม่ฮ่องสอน
สังกัดสำนักงานการศึกษาเอกชน
โรงเรียนอนุบาลบรรณวิทย์
โรงเรียนอนุบาลจรัสศรี
=== สาธารณสุข ===
มีสถานพยาบาลของรัฐจำนวน 1 แห่ง คือ โรงพยาบาลศรีสังวาลย์
== อ้างอิง ==
== แหล่งข้อมูลอื่น ==
เว็บไซต์เทศบาลเมืองแม่ฮ่องสอน
แม่ฮ่องสอน
แม่ฮ่องสอน
อำเภอเมืองแม่ฮ่องสอน